### Resume

På Teknisk Udvalgs møde den 7. november 2023 pkt. 229 godkendte udvalget på baggrund af indkomne høringssvar en række tilpasninger i ruteforløb og kørselsomfang. På baggrund af disse tilpasninger og gentænkningen har Sydtrafik udarbejdet nye forslag til køreplaner. Køreplanændringerne træder i kraft 28. juni 2024.

### Sagsfremstilling

Formålet med gentænkningen af den kollektive trafik er at styrke mobiliteten med et hurtigere og mere højfrekvent rutenet. Gentænkningen har samtidig haft fokus på en højere grad af udnyttelse kapaciteten i det samlede rutenet også på tværs af trafikselskaber.

Stigende udgifter og manglende passagerer har de seneste år presset den kollektive trafik økonomisk. I budgetforliget 2024 er givet midler til at fastholde formålet med gentænkningen, og indlægge en robusthed til at imødegå udgifter som følge af svingende indekspriser.

Med udgangspunkt i ovenstående og de indkomne høringssvar godkendte Teknisk Udvalg den 7. november 2023 justeringer i rutenettet samt udvidelse i kørselsomfang, således der etableres to A-bus lignende ruter med 20 minutters drift på hverdage samt øget frekvens og kørselsomfang på to andre linjer. Den økonomiske ramme blev ligeledes fordelt og godkendt i sagen.

Teknik & Miljø har i dialog med Sydtrafik udviklet et mere fleksibelt tilbud til de tre flexruter. I stedet for at tilbyde et antal tidspunkter med fast køreplaner tilbydes kørsel i et afgrænset tidsrum mellem [adresse] og en række udpegede stoppesteder til samme pris som en enkeltbillet til bus eller med periodekort. Der køres ikke efter en traditionel køreplan med faste afgangstider. I stedet for bestilles kørsel fra et bestemt stoppested til/fra [adresse]. Kørslen bestilles med ønsket afhentningstidspunkt eller alternativt med ønsket senest-fremme-tid. Tidsrummet hvor flexruten kan benyttes, kan varieres og løbende justeres.

Følgende stoppesteder udpeges:

[adresse] - Grundet: [adresse], Grundet Bygade ved [adresse], Nørremarkshallen og Grundet Bygade ved vendepladsen. Tidsrum: Alle dage mellem kl. 9 - 20

[adresse] - Pedersholm Allé: [adresse], [adresse] for specialundervisning af voksne og unge, Snerlevej, Lupinvej. Tidsrum: Alle dage mellem kl. 9 - 20

[adresse] - [adresse]: [adresse], Dan Hansen, Esben Schou, [adresse], [adresse]: Tidsrum: Alle dage mellem kl. 6 - 20

Den videre proces frem mod køreplanskiftet den 28. juni 2024 er:

12. december Teknisk Udvalg behandler de endelige køreplaner

13. december 2023 til marts 2024 Sydtrafik tilpasser køreplaner og udarbejder vognløb i dialog med vognmanden. Køreplaner og vognløb sendes til vognmand senest 3 måneder inden køreplansskifte

Maj - juni 2024 Markedsføring af ændringer i samarbejde med Sydtrafik

28. juni 2024 Køreplansskifte

Sydtrafik, vognmand og Vejle Kommune har afholdt det første møde om planlægning af køreplanerne.

### Økonomi

De endelige udgifter til de foreslåede køreplansændringer kan først beregnes, når køreplaner og vognløb er endeligt på plads. Det vil udelukkende være driftomkostningerne der kan beregnes, da konsekvenserne for indtægterne ikke kendes på forhånd.

### Klima og resiliensvurdering

Kollektiv trafik mindsker transportspild ved at samle flere mennesker. På den måde medvirker kollektiv trafik til færre biler på vejene, og reducerer dermed CO2 udledning og trængsel.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender køreplansforslagene. |

### Beslutning

Godkendt.

Malthe Holm var fraværende.